Diari Oficial de la Generalitat Valenciana


Sumari del DOGV 7703, del 22-01-2016 (2016/379)

RESOLUCIÓ de 15 de gener de 2016, del director general de Centres i Personal Docent, per la qual es dóna publicitat a la sentència número 649/2015, de 29 d'octubre, dictada pel Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7703

Data del DOGV
:   22-01-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/379


Data del document
:   15-01-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 15 de gener de 2016, del director general de Centres i Personal Docent, per la qual es dóna publicitat a la sentència número 649/2015, de 29 d'octubre, dictada pel Tribunal Superior de Justícia de la Comunitat Valenciana. [2016/379]  
Per Ordre 30/2013, de 26 d'abril, de 2013, de la Conselleria d'Educació, Cultura i Esport (DOCV 7014, 30.04.2013), es va convocar procediment selectiu per a ingrés en el cos de mestres i procediment per a l'adquisició de noves especialitats.  
Com que María Gitrama González ha interposat recurs contenciós administratiu número 103/2014 contra la Resolució de 18 d'octubre de 2013, del director general de Centres i Personal Docent, desestimatòria del recurs d'alçada contra la seua exclusió de l'oposició al Cos de Mestres, convocada per l'esmentada Ordre 30/2013, la Sala Contenciosa Administrativa del Tribunal Superior de Justícia de la Comunitat Valenciana va dictar la sentència número 649/2015, de 29 d'octubre de 2015.  
  
Per acord de la Sala de data 11 de desembre de 2015 en el recurs esmentat, s'insta aquesta administració educativa perquè procedisca a la publicació en el Diari Oficial de la Comunitat Valenciana d'aquesta sentència, per la qual cosa a continuació es reprodueix íntegrament el seu contingut:  
  
«Tribunal Superior de Justícia de la Comunitat Valenciana  
Sala Contenciosa Administrativa  
Secció 2  
  
Presidenta  
M.ª Alicia Millán Herrandis  
Magistrats  
Miguel Soler Margarit  
M.ª Jesús Oliveros Roselló  
  
València, 29 d'octubre de 2015  
  
La Secció Segona d'aquest Tribunal, ha vist aquest recurs contenciós administratiu número 103-14, promogut per María Gitrama González, contra la Resolució de data 18 d'octubre de 2013, del director general de Centres i Personal Docent, desestimatòria del recurs d'alçada interposat per l'actora contra la resolució d'exclusió de l'oposició del cos de mestres, convocada per Ordre 30/2013, de 26 d'abril, en el qual han sigut parts, l'actora, representada per la procuradora dels tribunals, M.ª del Mar Domingo Boluda i assistida pel lletrat José Manuel Gitrama Alonso, i com a demandada, la Generalitat Valenciana, que ha comparegut a través de l'advocat de l'Advocacia General; ha pronunciat aquesta sentència.  
Ha sigut ponent la magistrada M.ª Jesús Oliveros Rosselló.  
  
Antecedents de fet  
Primer. Interposat aquest recurs i seguits els tràmits previstos en la llei, es va citar la part demandant a fi que formalitzara el seu escrit de demanda, la qual cosa va verificar dins del termini i en la forma corresponent, i va sol·licitar que es dictara sentència que anul·lara per no ser ajustat a dret l'acte recorregut i que reconeguera les seues pretensions.  
Segon. L'Administració contestà la demanda per mitjà d'un escrit en el qual es va sol·licitar la desestimació del recurs i la confirmació íntegra de les resolucions objecte d'aquest, per estimar-les ajustades a dret.  
Tercer. Com que no s'ha rebut el procés a prova, i no s'ha sol·licitat tràmit de vista o d'escrits de conclusions, van quedar les actuacions pendents de deliberació i decisió.  
Quart. Es va assenyalar per a la votació i decisió d'aquest recurs el dia 20 d'octubre de 2015, en la data del qual va tindre lloc.  
Cinqué. En la tramitació d'aquest recurs s'han observat les prescripcions legals.  
  
  
Fonaments jurídics  
Primer. Interposa aquest recurs contenciós administratiu María Gitrama González, contra la Resolució de data 18 d'octubre de 2013, del director general de Centres i Personal Docent, desestimatòria del recurs d'alçada interposat per l'actora contra la resolució d'exclusió de l'oposició del cos de mestres, convocada per Ordre 30/2013, de 26 d'abril.  
Postula l'actora en la pètita de la seua demanda que es dicte sentència en què declare no ser d'acord amb dret la resolució impugnada, i condemne la Conselleria a sotmetre's a aquesta sentència i a reparar el perjuí causat a l'actora per l'irregular procedir de l'Administració, i permetre que l'actora puga concórrer al procediment selectiu d'ingrés en el cos de mestres i adquisició de noves especialitats del procés del qual ha sigut il·legalment apartada, amb expressa imposició de costes a l'Administració.  
Segon. Articula l'actora la seua pretensió d'acord amb els arguments impugnatoris següents, al·lega que mitjançant una Ordre 30/2013, de 26 d'abril, de la Conselleria d'Educació, Cultura i Esport, es convoca procediment selectiu per a ingrés en el cos de mestres i per a l'adquisició de noves especialitats, a què concorre l'actora. Per Resolució de 22 de maig de 2013 es declaren aprovades les llistes provisionals d'admesos i exclosos i es convoquen els aspirants declarats no exempts a la realització de la prova de coneixements dels idiomes oficials de la CV. En aquesta llista l'actora apareixia admesa al procediment però exempta de realitzar la prova de valencià. L'actora va formular reclamació, en data 29 de maig de 2013, i va sol·licitar que s'esmenara l'error de titulació que l'obliga a realitzar la prova de valencià per posseir el certificat de capacitacio per a l'ensenyament. Per Resolució de 6 de juny de 2013 es declaren aprovades les llistes definitives, en la qual l'actora apareixia com a admesa al procediment però no exempta de realitzar la prova de valencià.  
L'actora no va realitzar la prova de valencià, i no se li va permetre participar en el procediment selectiu.  
L'actora en les llistes provisionals de 24.05.2013 apareixia com a no exempta de valencià. En data 29.05.2013 presenta instància en què al·lega que posseeix el certificat de capacitació per a l'ensenyament de valència. En data 07.06.2013 en les llistes definitives consta com a no exempta de valencià. En el llistat definitiu amb tribunal, se li assigna el V4 i segueix com a no exempta de valencià. El 25 de juny de 2013 dia de realització de l'examen no apareix en les llistes.  
L'actora afirma que en la data esmentada es presentà a l'examen i no va ser autoritzada a realitzar-lo perquè no apareixia en les llistes. L'Administració assenyala que en l'informe que hi ha en l'expedient, de data 2 de juliol de 2013, del Servei de Selecció i Provisió de Llocs de Personal Docent de la Conselleria: «El fet de no haver-se presentat a la prova prèvia de valencià, bé per a realitzar l'examen, bé per a esmenar el requisit per mitjà de la presentació d'algun altre títol vàlid recollit en l'annex IV de la convocatòria, deixa la interessada exclosa automàticament del procediment i, per tant, li impossibilita l'accés a la realització de les proves».  
En el mateix dia 25 de juny de 2013, l'actora redacta de pròpia mà un escrit on relata: «que hui 25.06.2013, dia de realització de la prova em persone en el meu tribunal i no aparec en les llistes. Parle amb Pablo, president del tribunal V4, qui em confirma que efectivament fa uns dies constava en les llistes i hui el meu nom ha desaparegut. Comprova tota la documentació i veu que estava tota correcta. Tant Pablo com el coordinador del tribunal fan diverses telefonades a Amparo per a esmenar l'error i per mitjà de fax li adjunten la documentació. La resposta per part de la Subdirecció General de Personal Docent és que no se'm permet realitzar l'examen. Busque per DNI i una altra vegada aparec com a no presentada».  
La Conselleria d'Educació, Cultura i Esport s'oposa a la demanda i al·lega que per Resolució de 22 de maig de 2013, del director de Centres de Personal Docent, es declaren aprovades les llistes provisionals d'admesos i exclosos per a participar en el procediment convocat per l'Ordre 30/2013 i es convoquen els aspirants declarats no exempts a la realització de la prova d'idioma, i en aquest llistat l'actora apareixia com a no exempta de realitzar la prova de valencià. L'actora va formular reclamació on sol·licitava que s'esmenara l'error de titulació que l'obliga a realitzar la prova ja que posseeix el certificat de capacitació per a l'ensenyament. Per Resolució de 6 de juny de 2013, es declaren aprovades les llistes definitives d'admesos i exclosos en les quals l'actora consta com a no exempta de la prova de valencià, al·lega que la recurrent no va realitzar la prova i no se li va permetre participar en el procediment selectiu celebrat el dia 25 de juny de 2013. Assenyala que el certificat de capacitació que va presentar l'actora és extemporani per estar datat el 24 de maig de 2013, i el termini de presentació d'instància i requisits ja s'havia acabat el 20 de maig. L'apartat 2.2, de la base segona de la convocatòria exigeix que «Tots els requisits enumerats anteriorment s'hauran de posseir en el dia de finalització del termini de presentació de sol·licituds i mantindre's fins al moment de la presa de possessió com a funcionari de carrera». Pel que s'ajusta a la base de la convocatòria la no-exclusió de l'actora de l'examen de valencià i atés que aquesta no es va presentar a l'examen va quedar exclosa del procés selectiu, per la qual cosa postula la desestimació de la demanda.  
  
Exposada la controvèrsia suscitada, cal assenyalar els fets rellevants per a la resolució d'aquesta, que hi ha en l'expedient administratiu en els termes següents: mitjançant una Ordre 30/2013, de 26 d'abril, de la Conselleria d'Educació, Cultura i Esport, es convoca procediment selectiu per a ingrés en el cos de mestres i per a l'adquisició de noves especialitats, a què concorre l'actora. Resolució de 22 de maig de 2013, del director de Centres de Personal Docent, es declaren aprovades les llistes provisionals d'admesos i exclosos per a participar en el procediment convocat per l'Ordre 30/2013, i es convoquen els aspirants declarats no exempts a la realització de la prova d'idioma, i en aquest llistat l'actora apareixia com a no exempta de realitzar la prova de valencià. L'actora va formular reclamació on sol·licitava que s'esmenara l'error de titulació que l'obliga a realitzar la prova ja que posseeix el certificat de capacitació per a l'ensenyament. Per Resolució de 6 de juny de 2013 es declaren aprovades les llistes definitives d'admesos i exclosos en la qual l'actora consta com a no exempta de la prova de valencià. L'actora va formular reclamació, en data 29 de maig de 2013, on sol·licitava que s'esmenara l'error de titulació que l'obliga a realitzar la prova de valencià per posseir el certificat de capacitació per a l'ensenyament. Per Resolució de 6 de juny de 2013 es declaren aprovades les llistes definitives, en la qual l'actora apareixia com a admesa al procediment però no exempta de realitzar la prova de valencià.  
  
L'actora no va realitzar la prova de valencià, i no se li va permetre participar en el procediment selectiu.  
L'actora en les llistes provisionals de 24.05.2013 apareixia com a no exempta de valencià. En data 29.05.2013 presenta instància en què al·lega que posseeix el certificat de capacitació per a l'ensenyament de valència. En data 07.06.2013 en les llistes definitives consta com a no exempta de valencià. En el llistat definitiu amb tribunal, se li assigna el V4 i segueix com a no exempta de valencià. L'Administració assenyala que el certificat de capacitació que va presentar l'actora és extemporani per estar datat el 24 de maig de 2013, i el termini de presentació d'instància i requisits havia acabat el 20 de maig. El 25 de juny de 2013 dia de realització de l'examen no apareix en les llistes.  
L'actora afirma que en la data esmentada es va presentar a l'examen i no va ser autoritzada a realitzar-lo perquè no apareixia en les llistes. L'Administració assenyala que en l'informe que hi ha en l'expedient, de data 2 de juliol de 2013, del Servei de Selecció i Provisió de Llocs de Personal Docent de la Conselleria: «el fet de no haver-se presentat a la prova prèvia de valencià, bé per a realitzar l'examen, bé per a esmenar el requisit per mitjà de la presentació d'algun altre títol vàlid recollit en l'annex IV de la convocatòria, deixa la interessada exclosa automàticament del procediment i per tant li impossibilita l'accés a la realització de les proves».  
El dia 25 de juny de 2013 l'actora redacta de pròpia mà un escrit on relata: «que hui 25.06.2013, dia de realització de la prova em persone en el meu tribunal i no aparec en les llistes. Parle amb Pablo president del Tribunal V4 qui em confirma que efectivament fa uns dies constava en les llistes i hui el meu nom ha desaparegut. Comprova tota la documentació i veu que estava tota correcta. Tant Pablo com el coordinador del tribunal fan diverses telefonades a Amparo per a esmenar l'error i per mitjà de fax li adjunten la documentació. La resposta per part de la Subdirecció General de Personal Docent és que no se'm permet realitzar l'examen. Busque per DNI i una altra vegada aparec com a no presentada».  
Tercer. En virtut de tot el que s'ha exposat, ens trobem en primer terme davant d'una discrepància de naturalesa fàctica suscitada entre les parts, que ha de ser objecte d'anàlisi i resolució prèvia. A saber, afirma l'actora que en la data de la prova de valencià, el dia 25.06.2013 es va personar en el tribunal que tenia assignat i no apareix en les llistes. Relata que parla amb Pablo president del tribunal V4 «qui em confirma que efectivament fa uns dies constava en les llistes i hui el meu nom ha desaparegut». Doncs bé, davant d'aquesta versió l'Administració assenyala que el fet de no haver-se presentat a la prova prèvia de valencià, bé per a realitzar l'examen, bé per a esmenar el requisit per mitjà de la presentació d'algun altre títol vàlid recollit en l'annex IV de la convocatòria, deixa la interessada exclosa automàticament del procediment.  
  
Davant de la descrita divergència fàctica, hem d'assenyalar que una raonable ponderació de la càrrega de la prova imposa a l'Administració la càrrega de desvirtuar les manifestacions de l'actora, en quant se sustenten en indicis de veracitat suficients. A saber, en el mateix dia de l'examen, l'actora presenta un escrit, on relata de pròpia mà els fets succeïts i ofereix detalls d'aquests, la falta de veracitat dels quals podia ser fàcilment provada per l'Administració, la qual respecte d'això omet tota referència. I sent així hem de concloure que en la data de l'examen l'actora va comparéixer davant del tribunal que tenia assignat, el V4, el president del qual va comprovar que l'actora no apareixia en les llistes, per la qual cosa no era procedent que realitzara l'examen esmentat. I sent així decau per complet la versió de l'Administració que l'actora no s'havia presentat a la prova prèvia de valencià. Raó per la qual se l'exclou del procés. Pel que sent així la qüestió referent a la necessitat o no de presentar-se a aquesta prova esdevé irrellevant, per quant l'actora efectivament es va presentar a aquesta i per raó de no trobar-se en les llistes no va tindre ni opció de realitzar-la i, malgrat això, va resultar exclosa per falta de presentació a aquesta.  
Per tot això, el debat sobre la temporània o no presentació del Certificat de capacitació per a l'ensenyament de valencià resultaria transcendent si l'actora no s'haguera presentat el dia 25.06.2013, davant del Tribunal V4, per tot això partint d'allò ja afirmat, l'exclusió de l'actora del procés selectiu es fonamenta en una causa que no té justificació, per la qual cosa sent així és procedent estimar respecte d'això la pretensió entaulada.  
Se suscita, així mateix, entre les parts la qüestió referent a la temporània o no presentació per l'actora del certificat de capacitació per a l'ensenyament que va presentar l'actora, l'Administració entén que és extemporani per estar datat el 24 de maig de 2013 i el termini de presentació d'instància i requisits ja s'havia acabat el 20 de maig, basant-se en l'apartat 2.2, de la base segona de la convocatòria exigeix que «Tots els requisits enumerats anteriorment s'hauran de posseir en el dia de finalització del termini de presentació de sol·licituds i mantindre's fins al moment de la presa de possessió com a funcionari de carrera». No obstant això, la veritat tal com addueix l'actora és que la data de 24 de maig és la data en què l'actora demana el certificat a la universitat, i és la data en què s'expedeix, i certifica que el títol de l'actora és de 29 de setembre de 2010, i que els quatre components del Certificat de apacitació són (doc. sis adjunt a la demanda) tres de 2007 i un de 2010, docs. 11 i 12, per la qual cosa com que la titulació que té l'actora és de data anterior al venciment del termini, sense que la data del certificat excloga l'eficàcia d'aquella respecte al compliment del termini qüestionat, per la qual cosa com que és així, l'actora va haver de trobar-se exempta en els llistats. Per tot això l'estimació de la pretensió de la demandant es realitza en els termes postulats i permet que l'actora puga concórrer al procediment selectiu d'ingrés en el Cos de Mestres i adquisició de noves especialitats del procés del qual ha sigut il·legalment apartada, sobre el pressuposat esmentat que va haver de resultar exclosa en el llistat de prova de valencià.  
  
Quart. Quant a les costes, d'acord amb l'article 139.1 de la Llei reguladora d'aquesta jurisdicció, és procedent efectuar expressa imposició de costes a l'Administració.  
Vistos els preceptes esmentats, concordants i la resta d'aplicació,  
  
DISPOSEM  
  
1) Estimar el recurs contenciós administratiu interposat per María Gitrama González, contra la Resolució de data 18 d'octubre de 2013, del director general de Centres i Personal Docent, desestimatòria del recurs d'alçada interposat per l'actora contra la Resolució d'exclusió de l'oposició del Cos de Mestres, convocada per Ordre 30/2013, de 26 d'abril.  
2) Declarar contrària a dret i, en conseqüència, anul·lar i deixar sense efecte aquesta resolució.  
3) Reconéixer, com a situació jurídica individualitzada, el dret de l'actora que siga reparat el perjudici, i permetre que l'actora puga concórrer al procediment selectiu d'ingrés en el Cos de Mestres i adquisició de noves especialitats del procés del qual ha sigut il·legalment apartada, en els termes del fonament jurídic tercer d'aquesta resolució.  
  
4) Amb imposició de costes a l'Administració.  
Contra aquesta sentència no es pot interposar cap recurs.  
Al seu temps, i amb certificat literal d'aquesta, torneu l'expedient administratiu al seu centre de procedència.  
Així, aquesta és la nostra sentència, que pronunciem, manem i firmem.  
L'anteriorment transcrit és còpia fidel i exacta del seu original a què em remet.  
I perquè conste, en compliment d'allò que s'ha acordat, expedisc aquest a València, 10 de novembre de 2015.»  
  
València, 15 de gener de 2016.- El director general de Centres i Personal Docent: José Joaquín Carrión Candel.